rejauldu/bengali-wikipedia huggingface dataset:
থাম্ব|মানব্জাতির প্রথম চন্দ্র অভিযান দ্বিতীয় সহস্রাব্দ (২য় সহস্রাব্দ) ছিল সময়কালের একটি নির্দিষ্ট সময়, যা গ্রেগরিয়ান বর্ষপঞ্জির ১০০১ সালের ১লা জানুয়ারি শুরু হয়ে ২০০০ সালে ৩১শে ডিসেম্বর শেষ হয়েছিল।United States Naval Observatory, "The 21st Century and the 3rd Millennium:When Did They Begin?"  (Washington, DC, June 14, 2011). এটি ছিল আন্ন দমিনাই বা কমন এরা-এর এক হাজার বছরের দ্বিতীয় পর্যায়।  পঞ্জিকা সভ্যতা +Civilizations of the 2nd millennium ADআফ্রিকাআমেরিকাএশিয়াইউরোপওসেনিয়া ফাতেমীয় খিলাফত   মামলুক সালতানাত  অটোম্যান সাম্রাজ্য আজটেক সাম্রাজ্য  ইনকা সাম্রাজ্য  ইরোকয়  যুক্তরাষ্ট্র  কানাডা  ব্রাজিল সাম্রাজ্য  মেক্সিকান সাম্রাজ্য আফশারিদ সাম্রাজ্য  চোল সাম্রাজ্য  জাপান সাম্রাজ্য  টন্ডো সাম্রাজ্য  মিং সাম্রাজ্য  মঙ্গোল সাম্রাজ্য  মুঘল সাম্রাজ্য  মহেশ্বর সাম্রাজ্য  অটোম্যান সা্ম্রাজ্য  প্রথম ফিলিপাইন রিপাকলিক  পাকিস্তান  ভারত  বাংলাদেশ  শ্রীলঙ্কা  ফিলিপাইন বাইজেনটাইন সাম্রাজ্য (৩৩০-১৪৫৩)  কিংডম অব ইংল্যান্ড  হলি রোমান সাম্রাজ্য  কিংডম অব ফ্রান্স  কিংডম অব বসনিয়া  ফরাসি ঔপনিবেশিক সাম্রাজ্য  ডাচ সাম্রাজ্য  স্পেনীয় সাম্রাজ্য  পর্তুগিজ সাম্রাজ্য  ব্রিটিশ সাম্রাজ্য  জার্মান সাম্রাজ্য নাৎসি জার্মানি  রুশ সাম্রাজ্য   সোভিয়েত ইউনিয়ন তুই টোঙ্গা সম্রাট (c.950-1865)  ঘটনাবলি +২য় সহস্রাব্দের বছরগুলোতে সংঘটিত ঘটনাবলী আফ্রিকাআমেরিকাএশিয়াইউরোপওসেনিয়া১১শ শতাব্দী১০৪৩  ১০০০    ১০০৫   ১০০৮   ১০৪৪ ১০৫৪   ১০৮৮ The foundation of the first University  ১০৯৫  ১২শ শতাব্দী১১৭১ সুলতান সালাউদ্দিন মিশর দখল করে এবং আয়ুবীয় রাজবংশ প্রতিষ্ঠা করে।১১০০ ১১১৭   ১১২০   ১১৫০  ১১৯২ ১১৬৯    তথ্যসূত্র  বিষয়শ্রেণী:২য় সহস্রাব্দ বিষয়শ্রেণী:সহস্রাব্দ
দুপুর ঠাকুরপো হলো এসভিএফ দ্বারা নির্মিত হইচই-এ সম্প্রচারিত একটি ভারতীয় বাংলা ওয়েব ধারাবাহিক। ধারাবাহিকটির গল্প গড়ে উঠেছে ঠাকুরপো এবং বৌদিদের নিয়ে। মৌসুম ১-এর পরিচালক দেবলয় ভট্টাচার্য ধারাবাহিকটির শিরোনাম আসলে কী বোঝায়, সে সম্পর্কে বিশদ বর্ণনা করেছেন। মৌসুম ১-এ উমা বৌদির ভূমিকায় অভিনয় করেছিলেন বাঙালি অভিনেত্রী স্বস্তিকা মুখোপাধ্যায়। মৌসুম ২-এ ভোজপুরি অভিনেত্রী মোনালিসা ঝুমা বৌদির মুখ্য ভূমিকায় অভিনয় করেন এবং বাংলা ওয়েব ধারাবাহিকে তার অভিষেক ঘটে। মৌসুম ৩-এ বলিউড অভিনেত্রী ফ্লোরা সাইনি ফুলওয়া বৌদির ভূমিকায় অভিনয় করেন এবং বাংলা ওয়েব ধারাবাহিকে তিনিও অভিষেক করেন।   অভিনয়ে   স্বস্তিকা মুখোপাধ্যায় - উমা বৌদি  মোনালিসা - ঝুমা বৌদি  ফ্লোরা সাইনি - ফুলওয়া বৌদি  অভিজিৎ গুহ - জীবন বাবু  রুদ্রনীল ঘোষ - যৌবন  অনিন্দ্য চ্যাটার্জি - সিডি  ইন্দ্রজিৎ মজুমদার - চোকো  সৌমেন্দ্র ভট্টাচার্য - এমটিভি  কার্তিকেয় ত্রিপাঠী - শোমস  প্রতীম চট্টোপাধ্যায়  তৌফিক আহমেদ - ফ্যান্টম  রব দে  ঋত্বিক মুখোপাধ্যায়   সংক্ষিপ্ত বিবরণ   মৌসুম ১ (২০১৭) দুপুর ঠাকুরপো'র প্রথম মৌসুমটি ১০টি পর্ব নিয়ে ২০১৭ সালের পহেলা অক্টোবরে মুক্তি পায়। প্রথম মৌসুমে জীবন বাবুর হোস্টেলে ভাড়াটে হিসেবে ছয়জন ব্যাচেলর থাকে। জীবন বাবু অল্পবয়সী এক মেয়েকে বিয়ে করেন এবং ব্যাচেলররা তাদের নতুন বৌদি উমাকে নিয়ে ব্যস্ত হয়ে পড়ে। উমা বৌদির ভূমিকায় অভিনয় করেছেন স্বস্তিকা মুখোপাধ্যায়।   মৌসুম ২ (২০১৮) দুপুর ঠাকুরপো'র দ্বিতীয় মৌসুমটি ২০১৮ সালের ২৬ মে নতুন ৫টি পর্ব নিয়ে মুক্তি পায়। মৌসুম ২ পরিচালনা করেছিলেন অয়ন চক্রবর্তী। এই মৌসুমে মুখ্য ভূমিকার নাম বদল করা হয় এবং উমা বৌদির পরিবর্তে ঝুমা বৌদি রাখা হয়। ঝুমা বৌদি চরিত্রে অভিনয় করেছেন ভোজপুরি অভিনেত্রী মোনালিসা।   মৌসুম ৩ (২০১৯) দুপুর ঠাকুরপো'র তৃতীয় মৌসুম ২০১৯ সালের ২৫ অক্টোবর একেবারে নতুন ৫টি পর্ব নিয়ে মুক্তি পায়। নতুন মৌসু্মে ফুলওয়া বৌদির ভূমিকায় অভিনয় করেছেন বলিউড অভিনেত্রী ফ্লোরা সাইনি, এবং এরই মাধ্যমে তিনি বাংলা ওয়েব ধারাবাহিকে অভিষেক করেন।   পর্ব    মৌসুম ১    মৌসুম ২    মৌসুম ৩    তথ্যসূত্র    বহিঃসংযোগ       বিষয়শ্রেণী:ভারতীয় ওয়েব ধারাবাহিক বিষয়শ্রেণী:বাংলা ভাষার ওয়েব ধারাবাহিক বিষয়শ্রেণী:২০১৭-এ অভিষিক্ত ওয়েব ধারাবাহিক বিষয়শ্রেণী:হইচই-এর মৌলিক অনুষ্ঠান
প্রথম ইউক্রাতিদেস () একজন অন্যতম শক্তিশালী গ্রিক-ব্যাক্ট্রিয় রাজ্যের শাসক ছিলেন, যিনি খ্রিস্টপূর্ব ১৭০ থেকে খ্রিস্টপূর্ব ১৪৫ পর্য্যন্ত রাজ্যশাসন করেন।   প্রথম জীবন  thumb|upright=1.5|left|প্রথম ইউক্রাতিদেসের হেলিওক্লেস ও লাওদিসের চিত্র মুদ্রিত প্রথম ইউক্রাতিদেসের বেশ কিছু মুদ্রায় হেলিওক্লেস ও লাওদিস নামক দুই নর-নারী চিত্র মুদ্রিত রয়েছে; মনে করা হয় তারা তার পিতা-মাতা ছিলেন। উইলিয়াম উডথর্প টার্নের মতে, প্রথম ইউক্রাতিদেস সেলেউকিদ সম্রাট প্রথম আন্তিমাখোস এপিফানেসের আত্মীয় ছিলেন। ১৭০ খ্রিস্টপূর্বাব্দে গ্রিক-ব্যাক্ট্রিয় শাসক প্রথম আন্তিমাখোস থেওসকে সিংহাসনচ্যুত করে তিনি শাসনক্ষমতা লাভ করেন। ঠিক একই সময়েই প্রথম মিথ্রিদাতেস পার্থিয়া সাম্রাজ্যের সিংহাসনলাভ করেন।   রাজত্ব  ব্যাক্ট্রিয়ার শাসনক্ষমতা লাভ করে প্রথম ইউক্রাতিদেস ইন্দো-গ্রিক রাজ্যের উত্তর-পশ্চিমাঞ্চল অধিকার করেন, কিন্তু ইন্দো-গ্রিক শাসক প্রথম মেনান্দ্রোস সোতের তাকে রাজ্য থেকে হঠিয়ে দিতে সক্ষম হন। অপর দিকে প্রথম মিথ্রিদাতেস ব্যাক্ট্রিয়ার পশ্চিমাঞ্চল আক্রমণ করে ১৬৭ খ্রিস্টপূর্বাব্দে আরিয়ুস নদীর পশ্চিম তট পর্য্যন্ত বিস্তীর্ণ এলাকা অধিকার করে নেন।   মৃত্যু  ভারত থেকে ফেরার সময় প্রথম ইউক্রাতিদেস তার নিজের পুত্রের হাতে নিহত হন। পিতার প্রতি তার ঘৃণা এতটাই বেশি ছিল, যে তার পুত্র তার মৃতদেহটিকে রথের সাথে বেঁধে টেনে নিয়ে যান এবং সৎকার না করেই ফেলে রাখার আদেশ দেন। যদিও এই পুত্রের নাম পাওয়া যায় না, তবে মনে করা হয় তিনি দ্বিতীয় ইউক্রাতিদেস বা প্রথম হেলিওক্লেসের মধ্যে একজন ছিলেন। প্রথম ইউক্রাতিদেসের হত্যার পর রাজ্যের শাসনক্ষমতার অধিকার নিয়ে রাজপরিবারের সদস্যদের মধ্যে গৃহযুদ্ধ শুরু হয়, যার ফলে এই রাজ্য ধীরে ধীরে দুর্বল হয়ে পড়ে।   পাদটীকা    তথ্যসূত্র          বিষয়শ্রেণী:গ্রিক-ব্যাক্ট্রিয় শাসক
জৌনপুর জেলা হল ভারতের উত্তরপ্রদেশ রাজ্যের একটি জেলা। জেলা সদর হল জৌনপুর যা গোমতী নদী এর তীরে অবস্থিত।  এটি রাজ্যের রাজধানী লক্ষনউয়ের ২২৮ কিমি দক্ষিণ পূর্বদিকে অবস্থিত। এই জেলায় দুটি লোকসভা আসন এবং নয়টি বিধানসভা আসন রয়েছে। ২০১১ সালের আদমশুমারি অনুসারে, জৌনপুরের যৌন অনুপাত এক হাজার পুরুষ পিছু ১,০২৪ জন মহিলা। এটি উত্তর প্রদেশের সর্বোচ্চ হার। প্রধান ভাষা হল হিন্দি, উর্দু, আওধি এবং ভোজপুরি।  ভূগোল 300px|thumbnail|right|জৌনপুরে গোমতী নদীর তীর জৌনপুর জেলাটি বারাণসী বিভাগের উত্তর-পশ্চিম অংশে অবস্থিত। এর উচ্চতা সমুদ্রপৃষ্ঠের ওপরে ২৬১ ফুট থেকে ২৯০ ফুট পর্যন্ত বিস্তৃত।  নদীসমূহ গোমতী এবং সাঁই হল এখানকার প্রধান নদী। এগুলি ছাড়াও বরুণা, বাসুহি, পিলি মামুর ও গাঙ্গি এখানকার ছোট নদী। গোমতী ও বাসুহি নদী দুটি এই জেলাকে প্রায় চারটি সমান অঞ্চলে বিভক্ত করেছে। জৌনপুর জেলা প্রায়শই বন্যার কারণে বিপর্যস্ত হয়।http://jaunpur.nic.in/abtJaunpur.html  জলবায়ু জৌনপুর জেলায়, উত্তরের সমভূমি এবং আরাবল্লী পর্বতশ্রেণীসহ মধ্যভাগের উচ্চভূমিগুলির সাথে সামঞ্জস্যপূর্ণ জলবায়ু রয়েছে, গরম আধা-শুষ্ক পরিবেশ অঞ্চল ৪.৩ (প্রধানত কালো মাটি, ভালভাবে শুকানো) এবং গরম শুকনো পরিবেশ অঞ্চল ৯.২ (শুকনো, দো-আঁশলা, জলাভূমিযুক্ত মাটি)। তাপমাত্রা  থেকে  এর মধ্যে থাকে।National Informatics Centre "Jaunpur official website." Government of India. Accessed 3 December 2013. বার্ষিক স্বাভাবিক বৃষ্টিপাত । মৌসুমি বায়ুর জন্য বৃষ্টিপাত জুনের তৃতীয় সপ্তাহ থেকে অক্টোবরের প্রথম সপ্তাহ পর্যন্ত ঘটে। সাধারণত, এখানে প্রতি বছর ৪৬ দিন বৃষ্টি হয়, যার মধ্যে ৩১ দিন বৃষ্টি হয় মৌসুমী বায়ুর প্রভাবে। এই জেলায় নিয়মিতভাবে খরা এবং মহামারি দেখা দেয়।"Agricultural contingency plan for Jaunpur." Government of India. November 2013. Accessed 3 December 2013.  স্থানবিবরণ জেলার ভূসংস্থান, অগভীর নদীর উপত্যকাসহ সমতল সমতলভূমি। স্থায়ীভাবে প্রবাহিত প্রধান নদী হল গোমতী এবং সাঁই।Ministry of Micro, Small and Medium enterprises "A brief industrial profile of Jaunpur district."  Government of India. Date not stated. Accessed 3 December 2013. জৌনপুরের নদীগুলি উত্তর-পশ্চিম থেকে দক্ষিণ-পূর্ব দিকে প্রবাহিত হয় এবং স্থলভাগের ঢাল একই দিকে। সুতরাং, উত্তর-পশ্চিমের অঞ্চলগুলি তুলনামূলকভাবে উঁচূ এবং দক্ষিণ-পূর্বের অঞ্চল কিছুটা নিচু।Prasad G. "Progress in Nanotechnology." Discovery Publishing House. 2008. Vol 2. pp 68-71. Accessed at Google Books 4 December 2013.  ভূতত্ত্ব জৌনপুর জেলার তলদেশে, গঙ্গা নদী প্রণালীর ঘন আচ্ছাদন আছে, যা কোয়ার্টারনারি (চক্রাকারে বৃদ্ধি এবং ক্ষয়) পলি (পলি, বালি এবং মাটি) দিয়ে তৈরী। নিচে বিন্ধ্য পর্বতমালার মাটির নিম্নবর্ত্তী শক্ত নিরেট প্রস্তর রয়েছে। খনিজ জমা খুব বেশি নেই, তবে একত্রিত কাঁকর হিসেবে, ছোটো ডেলা এবং বড় আকারের চুনাপাথর রয়েছে।চুনাপাথর বাড়ি তৈরিতে ব্যবহার করা যায়। এখানে ১৯২৭ এবং ১৯৫৪ সালে বৃহত্তম ভূমিকম্প নথিবদ্ধ করা হয়েছে।  তথ্যসূত্র  বহিঃসংযোগ     First website of Jaunpur in Hindi  First website of Jaunpur in English  বিষয়শ্রেণী:উত্তরপ্রদেশের জেলা বিষয়শ্রেণী:জৌনপুর জেলা
আনোয়ার খান মডার্ন মেডিকেল কলেজ হল বাংলাদেশের একটি বেসরকারি মেডিকেল স্কুল। ২০০৮ সালে এটি ঢাকার ধানমণ্ডিতে প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ।  এটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত।  মেডিকেল কলেজটির সাথে ৭৫০ সজ্জা বিশিষ্ট আনোয়ার খান মডার্ন মেডিকেল কলেজ হাসপাতাল সংযুক্ত রয়েছে।   ইতিহাস  মডার্ন হেলথ গ্রুপ ২০০৮ সালে আনোয়ার খান মডার্ন মেডিকেল কলেজ প্রতিষ্ঠা করে। একই বছর থেকে নির্দেশনা শুরু হয়।   আরও দেখুন   বাংলাদেশের মেডিকেল কলেজসমূহের তালিকা।   তথ্যসূত্র    বহিঃসংযোগ   বিষয়শ্রেণী:বাংলাদেশের বেসরকারি মেডিকেল কলেজ বিষয়শ্রেণী:ঢাকার হাসপাতাল বিষয়শ্রেণী:২০০৮-এ বাংলাদেশে প্রতিষ্ঠিত বিষয়শ্রেণী:ঢাকার বিশ্ববিদ্যালয় ও মহাবিদ্যালয় বিষয়শ্রেণী:২০০৮-এ প্রতিষ্ঠিত শিক্ষাপ্রতিষ্ঠান
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত রেখে দেয়া হল।  আফতাবুজ্জামান (আলাপ) ২০:৪৯, ২৭ নভেম্বর ২০২১ (ইউটিসি) আল জাজিরার উপস্থাপকদের তালিকা   – (অপসারণের প্রস্তাবনা দেখুনলগ দেখুন) () জাস্ট উপস্থাপকদের লিস্টের কি দরকার আছে বুঝছি না যেখানে বেশিরভাগ উপস্থাপকেরই কোন উইকিপিডিয়া নেই। আগে অধিকাংশ উপস্থাপকের উইকিপিডিয়া তৈরি করা হোক।  Athoynilima (আলাপ) ১৫:৫৬, ২৬ নভেম্বর ২০২১ (ইউটিসি)   সাহেবা! :en:List of Al Jazeera presenters তালিকায় দেখুন, সবারই উইকিপিডিয়ায় নাম রয়েছে, হ্যা হয়তো বাংলাতে নেই। আর বাংলাতে নিবন্ধ তৈরি বা অনুবাদ করার আমন্ত্রণ রইলো।-- Prodipto Deloar (আলাপ • অবদান • লগ) ১৬:১১, ২৬ নভেম্বর ২০২১ (ইউটিসি)  তালিকার বিষয়বস্তু সম্পর্কে বাংলায় নিবন্ধ না থাকলেই, এগুলো উল্লেখযোগ্য। — ইয়াহিয়া (আলাপ • অবদান) - ১৬:২০, ২৬ নভেম্বর ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
মোহাম্মদ আবদুল লতিফ (মৃত্যু: ১৬ সেপ্টেম্বর ২০১৩) বাংলাদেশ সেনাবাহিনীর অবসরপ্রাপ্ত মেজর জেনারেল। তিনি বাংলাদেশ সীমান্তরক্ষী বাহিনীর মহাপরিচালক হিসেবে ২৪ সেপ্টেম্বর ১৯৯০ থেকে 8 জুন ১৯৯২ পর্যন্ত দায়িত্ব পালন করেন।  তিনি মেজর মঞ্জুর হত্যা মামলার চার্জশিটভুক্ত আসামি ছিলেন।   তথ্যসূত্র   বিষয়শ্রেণী:১৯৬২-এ জন্ম বিষয়শ্রেণী:বাংলাদেশী সেনা কর্মকর্তা বিষয়শ্রেণী:বর্ডার গার্ড বাংলাদেশের মহাপরিচালক বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:বাংলাদেশী জেনারেল বিষয়শ্রেণী:২০১৩-এ মৃত্যু
thumb|দাপ্তরিক প্রতিকৃতি, ২০১৭ রিচার্ড হেইন্স বার্ডেন (জন্ম ১ সেপ্টেম্বর ১৯৫৪) একজন ব্রিটিশ লেবার পার্টির রাজনীতিবিদ যিনি ১৯৯২ থেকে ২০১৯ সাল পর্যন্ত বার্মিংহাম নর্থফিল্ডের সংসদ সদস্য (এমপি) ছিলেন। তিনি ২০১৩ থেকে ২০১৬ এবং আবার ২০১৬ থেকে ২০১৭ সাল পর্যন্ত ছায়া পরিবহন মন্ত্রী হিসেবে দায়িত্ব পালন করেন। ২০১৭ সালের সাধারণ নির্বাচনের পর, তিনি ব্যাকবেঞ্চে ফিরে আসেন এবং হাউস অফ কমন্স ইন্টারন্যাশনাল ডেভেলপমেন্ট কমিটির সদস্য হিসেবে দায়িত্ব পালন করেন।   তথ্যসূত্র   বহিঃসংযোগ  বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:ইয়র্ক বিশ্ববিদ্যালয় (ইংল্যান্ড)-এর প্রাক্তন শিক্ষার্থী বিষয়শ্রেণী:যুক্তরাজ্যের সংসদ সদস্য ২০০৫-২০১০ বিষয়শ্রেণী:যুক্তরাজ্যের সংসদ সদস্য ২০০১-২০০৫ বিষয়শ্রেণী:যুক্তরাজ্যের সংসদ সদস্য ১৯৯৭-২০০১ বিষয়শ্রেণী:যুক্তরাজ্যের সংসদ সদস্য ১৯৯২-১৯৯৭ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:ওয়ারউইক বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৫৪-এ জন্ম বিষয়শ্রেণী:লিভারপুলের রাজনীতিবিদ বিষয়শ্রেণী:ব্রামহল হাই স্কুলে শিক্ষিত ব্যক্তি বিষয়শ্রেণী:পরিবহন ও সাধারণ শ্রমিক ইউনিয়ন সমর্থিত সংসদ সদস্য
রিচার্ড বেনার্ড (সি. ১৩৭১ - ৭ জানুয়ারি ১৪৩৪) ছিলেন একজন ইংরেজ প্রশাসক, এমপি এবং ১৪২১ সালে ইংল্যান্ডের হাউস অফ কমন্সের স্পিকার।  তিনি মেসিং, এসেক্সের টমাস বেনার্ডের চতুর্থ পুত্র এবং উত্তরাধিকারী ছিলেন।  তিনি এসেক্সের জন্য ছয়বার (১৪০৬, নভেম্বর ১৪১৪, ডিসেম্বর ১৪২১, ১৪২৩, ১৪২৭ এবং ১৪৩৩) নাইট অফ দ্য শায়ার (এমপি) নির্বাচিত হন। এবং ১৪২১ সালের ডিসেম্বরে হাউসের স্পিকার নির্বাচিত হন।   তথ্যসূত্র    উদ্ধৃতি   গ্রন্থপঞ্জি   সংসদের ইতিহাস BAYNARD, মেসিং, এসেক্সের রিচার্ড (c.1371-1434)   বিষয়শ্রেণী:ইংল্যান্ডের সংসদ সদস্য ১৪৩৩ বিষয়শ্রেণী:ইংল্যান্ডের সংসদ সদস্য ১৪২৭ বিষয়শ্রেণী:ইংল্যান্ডের সংসদ সদস্য ১৪২৩ বিষয়শ্রেণী:ইংল্যান্ডের সংসদ সদস্য ডিসেম্বর ১৪২১ বিষয়শ্রেণী:ইংল্যান্ডের সংসদ সদস্য নভেম্বর ১৪১৪ বিষয়শ্রেণী:ইংল্যান্ডের সংসদ সদস্য ১৪০৬ বিষয়শ্রেণী:ইংল্যান্ডের কমন্সসভার স্পিকার বিষয়শ্রেণী:জন্মের সাল অনিশ্চিত বিষয়শ্রেণী:১৪৩৪-এ মৃত্যু বিষয়শ্রেণী:১৩৭০-এর দশকে জন্ম
মুহাম্মদ বিন আবদুল আজিজ (১৯১০ – ২৫ নভেম্বর ১৯৮৮) () ছিলেন সৌদি আরবের যুবরাজ। ১৯৬৪ সাল থেকে ১৯৬৫ সাল পর্যন্ত সংক্ষিপ্তকাল তিনি যুবরাজ ছিলেন। তিনি সৌদি রাজপরিবারের অন্যতম ধনী ও প্রভাবশালী সদস্য ছিলেন। ১৯৮৮ সালে মৃত্যুর পূর্ব পর্যন্ত তিনি তার ছোট ভাই বাদশাহ খালিদ ও বাদশাহ ফাহাদের ঘনিষ্ট ও বিশ্বস্ত উপদেষ্টা ছিলেন।  প্রারম্ভিক জীবন মুহাম্মদ ১৯১০ সালে জন্মগ্রহণ করেন। তিনি আবদুল আজিজ ইবনে সৌদের চতুর্থ পুত্র। তবে তার জন্মসাল হিসেবে ১৯০৯ সালও জানা যায়। উইলিয়াম এ এডির মতে তিনি আবদুল আজিজের তৃতীয় পুত্র।  তার আল জাওহারা বিনতে মুসাইদ আল জিলুওয়ি ছিলেন গুরুত্বপূর্ণ আল জিলুওয়ি গোত্রের সদস্য। আল সৌদ পরিবারের সাথে এই গোত্রের বৈবাহিক সম্পর্ক ছিল। বাদশাহ খালিদ বিন আবদুল আজিজ ছিলেন তার আপন ভাই। তার বোন আল আনুদের সাথে আবদুল আজিজের ভাই সাদ বিন আবদুর রহমানের ছেলেদের বিয়ে হয়। প্রথমে তার সাথে সৌদ বিন সাদের বিয়ে হয়েছিল। সৌদ মারা যাওয়ার পর সাদের আরেক ছেলে ফাহাদ বিন সাদের সাথে তার বিয়ে হয়।  রাজকীয় দায়িত্ব ১৯২০ দশকের মধ্যভাগে মুহাম্মদ ও ফয়সালকে ইখওয়ানের দায়িত্ব দেয়া হয়। বড় ভাই ও চাচাত ভাইদের সাথে মুহাম্মদ সৌদি আরব গঠনের লড়াইয়ে অংশ নিয়েছিলেন। ১৯৩৪ সালে আবদুল আজিজ তার বাহিনীকে ইয়েমেন হামলার নির্দেশ দেন। এরপর সাদ বিন আবদুর রহমানের ছেলে ফয়সাল বিন সাদ বাকিমের দিকে অগ্রসর হন এবং আবদুল আজিজের আরেক ভাই মুহাম্মদ বিন আবদুর রহমানের ছেলে খালিদ বিন মুহাম্মদ নাজরান ও সাআদার দিকে রওয়ানা হন। বাদশাহর ছেলে ফয়সাল তিহামা উপকূলে বাহিনীর নেতৃত্ব দিয়েছেন। মুহাম্মদ বিন আবদুল আজিজ নজদ থেকে সৌদ বিন আবদুল আজিজের সহায়তায় প্রেরিত হন।  ১৯৩৭ সালে রাজা ষষ্ঠ জর্জের অভিষেক অনুষ্ঠানে যোগ দেয়ার জন্য মুহাম্মদ ও তৎকালীন যুবরাজ সৌদ লন্ডন যান। ১৯৪৫ সালের ১৪ ফেব্রুয়ারি মার্কিন রাষ্ট্রপতি রুজভেল্টের সাথে বাদশাহ আবদুল আজিজের সাক্ষাতের সময় মুহাম্মদ ও মনসুর বাদশাহর সাথে ছিলেন। ১৯৪৫ সালের ফেব্রুয়ারি মাসে মিশরে তারা তাদের চাচা আবদুল্লাহর সাথে বাদশাহ আবদুল আজিজ ও ব্রিটিশ প্রধানমন্ত্রী চার্চিলের সাক্ষাতে অংশ নিয়েছেন। ১৯৬২ সালের জানুয়ারি মাসে বাদশাহ সৌদের যুক্তরাষ্ট্র সফরের সময় মুহাম্মদ তার সফরসঙ্গী হন মুহাম্মদ রাজপরিবারের কাউন্সিলের প্রধান ছিলেন।  উত্তরাধিকার পরিত্যাগ বাদশাহ ফয়সালের শাসনামলের শুরুর দিকে কয়েক মাস মুহাম্মদ যুবরাজ ছিলেন। এরপর তিনি তার আপন ভাই খালিদের জন্য পদ থেকে সরে দাঁড়ান। পারিবারিক ঐকমত্যে সম্মতি দিয়ে তিনি সরে দাঁড়িয়েছিলেন এমনটা বলা হয়ে থাকে। ইতিপূর্বে বাদশাহ সৌদের সময় অন্তর্দ্ব‌ন্দ্ব দেখা দিয়েছিল। মুহাম্মদের সরে দাড়ানোর ফলে খালেদের ক্ষমতাগ্রহণের সুযোগ প্রশস্ত হয়।  মুহাম্মদ বিন আবদুল আজিজ শক্তিশালী ব্যক্তিত্বের জন্য পরিচিত ছিলেন। বাদশাহ সৌদ বিরোধী জোটে তিনি একজন প্রধান ব্যক্তি ছিলেন।  দৃষ্টিভঙ্গি মুহাম্মদ রাজপরিবারের রক্ষণশীলদের মধ্যে নেতৃস্থানীয় ছিলেন। দেশের অতি দ্রুত আধুনিকায়ন তিনি সমর্থন করেননি। দেশে অধিক সংখ্যক বিদেশি কর্মীর উপস্থিতির ফলে ঐতিহ্যবাহী মূল্যবোধ হ্রাস পাবে বলে তিনি বিশ্বাস করতেন।  মৃত্যু মুহাম্মদ বিন আবদুল আজিজ ১৯৮৮ সালের ২৫ নভেম্বর মৃত্যুবরণ করেন। এসময় তার বয়স ছিল ৭৮ বছর।  নামকরণ মুহাম্মদ বিন আবদুল আজিজ বিমানবন্দর তার সম্মানে নামকরণ করা হয়েছে।  বংশলতিকা  তথ্যসূত্র  বিষয়শ্রেণী:১৯১০-এ জন্ম বিষয়শ্রেণী:১৯৮৮-এ মৃত্যু বিষয়শ্রেণী:আল সৌদ বিষয়শ্রেণী:সৌদি আরবের প্রাদেশিক গভর্নর বিষয়শ্রেণী:সৌদি আরবের যুবরাজ বিষয়শ্রেণী:সৌদি জনহিতৈষী বিষয়শ্রেণী:আবদুল আজিজ ইবনে সৌদের পুত্র
সাকলাইন হায়দার () (জন্ম: ১০ আগস্ট, ১৯৮৭) পাকিস্তানের রাওয়ালপিন্ডিতে জন্মগ্রহণকারী আমিরাতি ক্রিকেটার। তিনি আন্তর্জাতিক ক্রিকেট অঙ্গনে সংযুক্ত আরব আমিরাত ক্রিকেট দলের প্রতিনিধিত্ব করছেন। দলে তিনি মূলতঃ উইকেট-কিপারের দায়িত্ব পালন করছেন। এছাড়াও, তিনি বামহাতে ব্যাটিং করে থাকেন।   খেলোয়াড়ী জীবন  ২ ডিসেম্বর, ২০১৪ তারিখে আফগানিস্তান ক্রিকেট দলের বিপক্ষে তার একদিনের আন্তর্জাতিকে অভিষেক ঘটে।  আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য সাকলাইন হায়দারসহ ১৫-সদস্যের চূড়ান্ত তালিকা প্রকাশ করে।   তথ্যসূত্র    আরও দেখুন   মোহাম্মদ নাভিদ  ২০১৫ ক্রিকেট বিশ্বকাপ দলসমূহ  সংযুক্ত আরব আমিরাত জাতীয় ক্রিকেট দল  ২০১৪-১৫ সংযুক্ত আরব আমিরাতে অস্ট্রেলিয়া বনাম পাকিস্তান ক্রিকেট দল   বহিঃসংযোগ     বিষয়শ্রেণী:আমিরাতি ক্রিকেটার বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:সংযুক্ত আরব আমিরাতের একদিনের আন্তর্জাতিক ক্রিকেটার বিষয়শ্রেণী:সংযুক্ত আরব আমিরাতের টুয়েন্টি২০ আন্তর্জাতিক ক্রিকেটার‎ বিষয়শ্রেণী:রাওয়ালপিন্ডি থেকে আগত ক্রিকেটার বিষয়শ্রেণী:২০১৫ ক্রিকেট বিশ্বকাপের ক্রিকেটার বিষয়শ্রেণী:পাকিস্তানি বংশোদ্ভূত ক্রীড়াবিদ বিষয়শ্রেণী:উইকেট-রক্ষক
সাংবাদিকতায় একুশে পদক হলো একুশে পদক প্রদানের একটি অন্যতম প্রধান ক্ষেত্র। এটি বাংলাদেশের সংবাদপত্র ও সাংবাদিকতার  সাথে জড়িতদের অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “দ্বিতীয় সর্বোচ্চ বেসামরিক পুরস্কার”। ভাষা আন্দোলনের শহীদদের স্মরণে ১৯৭৬ সাল থেকে শিক্ষা, সাহিত্য ও সাংবাদিকতা - এই তিনটি ক্ষেত্রে “একুশে পদক” প্রদান প্রচলন করা হয়। পরবর্তিতে ভাষা আন্দোলন, মুক্তিযুদ্ধ, গবেষণা, শিল্পকলা, বিজ্ঞান ও প্রযুক্তি এবং সমাজসেবা - এই আরও ছয়টি ক্ষেত্রেও “একুশে পদক” প্রদানের প্রচলন করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের সংস্কৃতি বিষয়ক মন্ত্রণালয়। বাংলাদেশ সরকারের সংস্কৃতি বিষয়ক মন্ত্রণালয়ের নির্ধারিত কমিটির পরামর্শে মনোনীত ব্যক্তিবর্গ ও প্রতিষ্ঠানকে এই পদক দেয়া হয়।   আরও দেখুন   একুশে পদক;  সাংবাদিকতায় একুশে পদক বিজয়ীদের তালিকা।   তথ্যসূত্র    বহিঃসংযোগ   বিষয়শ্রেণী:একুশে পদক
থাম্ব|১৯৫২-এর আগে তোলা ইশরাত মঞ্জিলের ছবি।  ইশরাত মঞ্জিল ঢাকার নবাব পরিবারের অন্যতম রাজকীয় আবাস। ঢাকার নবাবদের স্থানান্তরের জন্য প্রাসাদটি ব্যবহৃত হতো। এই আকর্ষণীয় দ্বিতল ভবনটির অবস্থান ছিল ঢাকার শাহবাগে।   ইতিহাস   সর্বভারতীয় শিক্ষা সম্মেলন  ডান|250px|থাম্ব|১৯০৬ ঢাকার সর্বভারতীয় শিক্ষা সম্মেলন, যা থেকে মুসলিম লীগ গঠনের উদ্যোগ গৃহীত হয় (৩০ ডিসেম্বর ১৯০৬)। ১৯০৬ সালে সর্বভারতীয় শিক্ষা সম্মেলন আয়োজনের জন্য ইশরাত মঞ্জিল বিখ্যাত। ঢাকার নবাব স্যার খাজা সলিমুল্লাহ আহুত এই সম্মেলনে উপমহাদেশের প্রথম মুসলিম রাজনৈতিক দল নিখিল ভারত মুসলিম লীগ প্রতিষ্ঠার উদ্যোগ গৃহীত হয়। ১৯০৫ সালের বঙ্গভঙ্গের বিরুদ্ধে জাতীয় কংগ্রসের অবস্থানের প্রেক্ষিতে ভারতীয় মুসলিমদের সংগঠন হিসেবে মুসলিম লীগ গঠিত হয় এবং পাকিস্তান প্রতিষ্ঠায় অগ্রণী ভূমিকা রাখে।  ইশরাত মঞ্জিল প্রাসাদের দরবার হলে আহুত সর্বভারতীয় মুসলিম নেতাদের উপস্থিতিতে সর্বভারতীয় মুসলিম সঙ্ঘের আদলে নতুন মুসলিম রাজনৈতিক দলের নামকরণ নিয়ে বৈঠক হয়। এর মধ্যে খাজা সলিমুল্লাহ বাহাদুর ও হাকিম আজমল খান প্রস্তাবিত "নিখিল ভারত মুসলিম লীগ" নামটি গৃহীত হয়।   ঢাকা বিশ্ববিদ্যালয় প্রতিষ্ঠা  ১৯১২ সালে ভাইসরয় চার্লস হার্ডিঞ্জের নেতৃত্বে প্রতিনিধিদল নবাব খাজা সলিমুল্লাহর সাথে ইশরাত মঞ্জিলে বৈঠক করেন। বৈঠকে স্যার সলিমুল্লাহ পূর্ববঙ্গে মুসলিম জনগোষ্ঠীর জন্য একটি বিশ্ববিদ্যালয় প্রতিষ্ঠার দাবি করেন, যা ১৯২১ সালে ঢাকা বিশ্ববিদ্যালয় প্রতিষ্ঠার মাধ্যমে বাস্তবায়িত হয়।   বর্তমান অবস্থা  বর্তমান ঢাকা বিশ্ববিদ্যালয়ের চারুকলা অনুষদের উত্তর-পূর্ব প্রান্তের মধুর ক্যান্টিন ইশরাত মঞ্জিল বাগানবাড়ির জলসাঘর হিসেবে ব্যবহৃত হতো। জলসাঘরের মেঝে ও আশেপাশের এলাকা মার্বেল পাথরে আচ্ছাদিত ছিল। ভবনটি নবাব পরিবার স্কেটিং করতে ব্যবহার করত। এ কারণে এটি "স্কেটিং প্যাভিলিয়ন" নামেও পরিচিত ছিল।   তথ্যসূত্র   বিষয়শ্রেণী:ঢাকার ভবন ও স্থাপনা বিষয়শ্রেণী:মুসলিম লীগ বিষয়শ্রেণী:বাংলাদেশের প্রাসাদ বিষয়শ্রেণী:ঢাকার নবাব পরিবার বিষয়শ্রেণী:বাংলাদেশের রাজকীয় বাসভবন
জয়নগর মজিলপুর পৌরসভা হল ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার অন্তর্গত জয়নগর মজিলপুর শহরের একটি স্থানীয় স্বায়ত্তশাসন সংস্থা। এটি একটি বিধিবদ্ধ সরকারি সংস্থা। জয়নগর মজিলপুর পৌরসভা ১৪ টি প্রশাসনিক ওয়ার্ডে বিভক্ত। জয়নগর মজিলপুর শহরের  অঞ্চলের পৌর পরিষেবা দেওয়া ও নগরাঞ্চলের উন্নয়ন জয়নগর মজিলপুর পৌরসভার প্রাথমিক দায়িত্ব।  ভূগোল জয়নগর মজিলপুর পৌরসভাটি  দ্রাঘিমাংশে অবস্থিত। সমুদ্রপৃষ্ঠ হতে এটির গড় উচ্চতা হল ।Google maps  ইতিহাস ১৮৬৯ সালের ১ লা এপ্রিল জয়নগর, মজিলপুর ও আরও ৪-৫টি ছোটো ছোটো অঞ্চল (চাঁপাতলা, হাসানপুর, গহেরপুর, ইত্যাদি) নিয়ে জয়নগর মজিলপুর পৌরসভা গঠিত হয়েছিল। এটি ভারতের প্রাচীনতম পৌরসভাগুলির মধ্যে অন্যতম। ১৮৬৪ সালের বেঙ্গল মিউনিসিপাল ইমপ্রুভমেন্ট অ্যাক্ট কার্যকর হওয়ার সাথে সাথে জয়নগর মজিলপুর পৌরসভা গঠিত ও অনুমোদিত হয়। তার আগে ১৮৫০ সালের টাউন ডেভেলপমেন্ট অ্যাক্ট অনুসারে যে জয়নগর টাউন কমিটি গড়ে উঠেছিল, তার সভাপতি ছিলেন তৎকালের অন্যতম শ্রেষ্ঠ সাপ্তাহিক পত্রিকা 'সোমপ্রকাশ'এর সম্পাদক দ্বারকানাথ বিদ্যাভূষণের ভগ্নীপতি তথা বাংলার নবজাগরণের অন্যতম পথিকৃৎ আচার্য শিবনাথ শাস্ত্রীর পিতা পণ্ডিত হরানন্দ বিদ্যাসাগর (১৮২৭-১৯১২) মহাশয়। ১৮৬৯ সালে সদ্যগঠিত পৌরসভার পৌরপ্রধানের পদও তিনি অলঙ্কৃত করেন।  গঠন জয়নগর মজিলপুর পৌরসভার সদস্যরা শহরের জনসাধারণ কর্তৃক প্রত্যক্ষভাবে পাঁচ বছরের মেয়াদে নির্বাচিত হন। এই পৌরসভাটি জনসংখ্যার ভিত্তিতে ১৪ টি প্রশাসনিক ওয়ার্ডে বিভক্ত। এক এক জন পৌরপ্রতিনিধি এক-একটি ওয়ার্ড থেকে নির্বাচিত হন। নির্বাচিত পৌরপ্রতিনিধিরা নিজেদের মধ্যে থেকে একজন পৌরপ্রতিনিধিকে পৌরপ্রধান হিসেবে নির্বাচিত করেন। সরকারি আধিকারিকরা তাদের কাজে সহায়তা করেন।  নির্বাচন ২০২২ সালের পৌরনির্বাচন অনুসারে জয়নগর মজিলপুর পৌরসভাটি বর্তমানে সর্বভারতীয় তৃণমূল কংগ্রেসের নিয়ন্ত্রণাধীন। ওই পৌরনির্বাচনে জয়নগর মজিলপুর পৌরসভার মোট ১৪ টি ওয়ার্ডের মধ্যে সর্বভারতীয় তৃণমূল কংগ্রেস ১২ টি ওয়ার্ডে জয়লাভ করেছিল। এছাড়া অপর ২ টি ওয়ার্ডে ভারতীয় জাতীয় কংগ্রেস ও এসইউসিআই(সি) জয়লাভ করেছিল।  পরিষেবা জয়নগর মজিলপুর পৌরসভা শহরের প্রশাসন ও মৌলিক পরিকাঠামো উন্নয়নের দায়িত্বপ্রাপ্ত: জল পরিশোধন ও সরবরাহ, বর্জ্য নিষ্কাশন, কঠিন বর্জ্য অপসারণ ও রাস্তা পরিষ্কার, রাস্তা ও ফ্লাইওভার নির্মাণ, রাস্তায় আলোর ব্যবস্থা,  উদ্যান ও মুক্ত এলাকাগুলির পরিচর্যা,  শ্মশানঘাট ও কবরখানা রক্ষণাবেক্ষণ,  জন্ম ও মৃত্যু নথিভুক্তি  হেরিটেজ সংরক্ষণ,  রোগ নিয়ন্ত্রণ ও টীকাকরণ,  পৌর বিদ্যালয় পরিচালনা ইত্যাদি।  তথ্যসূত্র  বহিঃসংযোগ    বিষয়শ্রেণী:পশ্চিমবঙ্গের পৌরসভা বিষয়শ্রেণী:১৮৬৯-এ ব্রিটিশ ভারতে প্রতিষ্ঠিত
লেক টাউন হল হল ভারতের পশ্চিমবঙ্গ রাজ্যের রাজধানী কলকাতার উত্তরপূর্বপ্রান্তে অবস্থিত একটি পরিকল্পিত অঞ্চল। এটি পশ্চিমবঙ্গ রাজ্যের কলকাতা জেলার দক্ষিণ দমদম পৌরসভার অন্তর্গত।   অবস্থান  লেক টাউন দ্বারা বেষ্টিত বাঙ্গুর এভিনিউ, দমদম পার্ক এবং কেষ্টপুর উত্তরে, সল্ট লেক পূর্বাঞ্চলে, বেলগাছিয়া, উল্টোডাঙ্গা দক্ষিণ ও পাতিপুকুর, পশ্চিমে পাইকপাড়া। যশোর রোডের অপর পাশে লেক টাউনের পশ্চিমে কালিদহ (কালিন্দী) অবস্থিত।  ভারত স্বাধীন হওয়ার পর পরিকল্পিতভাবে এই এলাকাটি গড়ে উঠেছিল। আজ, এটি পশ্চিমবঙ্গের একটি গুরুত্বপূর্ণ খাদ্য এবং অবসর কেন্দ্র, যেখানে অনেক আন্তর্জাতিক ফাস্ট ফুড রেস্তোরাঁ এবং শপিং মল রয়েছে।    অর্থনীতি থাম্ব| অ্যালকোভ গ্লোরিয়া আবাসিক এলাকা, ভিআইপি রোড, লেক টাউন বৃহৎ খোলা জায়গা, পার্ক এবং একটি হ্রদ সহ একটি পরিকল্পিত জনপদ, লেক টাউন হল কলকাতার উত্তর প্রান্তের অন্যতম আবাসিক এলাকা। দমদম, বিধাননগর এবং নিউ টাউনের মতো বাণিজ্যিক কেন্দ্রগুলির নিকটবর্তীতা সাম্প্রতিক বছরগুলিতে বাড়তি সম্পত্তির দামগুলির অনুঘটক।   পরিবহন  যশোর রোড, লেক টাউন রোড এবং লেক টাউনের ভিআইপি রোড ধরে বাস চলাচল করে। এছাড়াও রয়েছে উল্টোডাঙা ফ্লাইওভার যা ২০১১ সালে উদ্বোধন করা হয়েছিল। ফ্লাইওভার সংযোগ ইএম বাইপাস (বিধান শিশু উদ্যান, উল্টোডাঙ্গা) সঙ্গে ভিআইপি রোড (দক্ষিণদাঁড়ি, লেক টাউন) এবং "আরো হুডকো" এ ট্রাফিক জ্যাম কমে গেছে উল্টোডাঙ্গা।   বিধাননগর রোড, পাতিপুকুর, কলকাতা এবং দমদম জংশন লেক টাউনের নিকটতম রেলওয়ে স্টেশন। নেতাজি সুভাষচন্দ্র বসু আন্তর্জাতিক বিমানবন্দর লেক টাউন থেকে প্রায় ৭ কিলোমিটার দূরে অবস্থিত।  বিগ বেন কলকাতা থাম্ব|লেক টাউনে লন্ডনের বিগ বেন স্থাপত্যের প্রতিরূপ লেক টাউন অঞ্চলে যুক্তরাজ্যের রাজধানী লন্ডনের বিগ বেন স্থাপত্যের আদলে একটি ক্লক টাওয়ার তৈরি হয়েছিল। লন্ডনের বিরুদ্ধে কলকাতাকে অর্থনৈতিক কেন্দ্রে পরিণত করার লক্ষ্যে পশ্চিমবঙ্গের মুখ্যমন্ত্রী মমতা বন্দ্যোপাধ্যায় লেক টাউনে ক্লক টাওয়ারের পরিকল্পনা করেছিলেন। দক্ষিণ দমদম পৌরসভার উদ্যোগে ডিসেম্বর ২০১৫ সালে স্থাপত্যটির নির্মাণ শেষ হয়েছিল এবং এর জন্য ১.৩৬ কোটি খরচ হয়েছিল। খরচ এবং সাংস্কৃতিক অনুপযোগিতার জন্য স্থাপত্যের নির্মাণের বিরুদ্ধে এলাকাব্যাপী বিক্ষোভ হয়েছিল।  স্থাপত্যটির উচ্চতা , যেখানে লন্ডনের বিগ বেনের উচ্চতা । স্থাপত্যটি দশটি তল এবং চারটি ক্লক ফেস দ্বারা গঠিত। প্রতিটি ক্লক ফেসের ব্যাস , যেখানে লন্ডনের বিগ বেনের প্রতিটি ক্লক ফেসের ব্যাস ।   উল্লেখযোগ্য বাসিন্দা   শানু লাহিড়ী  রাম কুমার, চিত্রশিল্পী   চারু চন্দ্র খান, চিত্রশিল্পী   সুজিত বসু  আরও দেখুন  কলকাতা উচ্চ আদালত – বেলজিয়ামের ইপ্রেস শহরের ক্লথ হলের আদলে নির্মিত   তথ্যসূত্র   বিষয়শ্রেণী:দক্ষিণ দমদম বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উত্তর চব্বিশ পরগনা জেলার পাড়া বিষয়শ্রেণী:উত্তর চব্বিশ পরগনা জেলার শহর ও নগর বিষয়শ্রেণী:কলকাতার পাড়া বিষয়শ্রেণী:কলকাতা মহানগর অঞ্চল